stanford-oval/wikipedia huggingface dataset:
אנטוניו טאיאני
תדמיתו הציבורית

העיר חיחון, בקהילה האוטונומית אסטוריאס, קראה רחוב על שמו של טאיאני, מתוך הוקרה לעבודה שעשה במהלך המנדט שלו כסגן נשיא הנציבות האירופית, בהיותו אחראי לתעשייה וליזמות. קריאת הרחוב הוצעה על ידי עובדי החברה האמריקנית טנקו, ביחד עם הפדרציה של עסקים אסטוריאנים, ואושרה פה אחד על ידי כל הכוחות הפוליטיים במועצת העיר של חיחון, בעבור שירותי התיווך שהעניק טאיאני בספטמבר 2013 במהלך המשא ומתן עם טנקו, אשר החליטה לסגור את מפעל החברה באסטוריה, מהלך שבעקבותיו היו צפויים להיות מפוטרים 210 עובדים. לאחר משא ומתן קשה וממושך עם ראשי החברה ועם נציגי העובדים, הצליח טאיאני להשיג את פתיחותו מחדש של המפעל באפריל 2014, תוך שמירה על משרותיהם של שני שלישים מן העובדים.
פרסים

קצין בלגיון הכבוד הצרפתי – הוענק על ידי שר החוץ הצרפתי לורן פביוס.
מסדר הכבוד של ספרד
הערות שוליים

↑  השאלה שהפנו טאיאני וברונטה למועצה (באנגלית)
| --- | --- |
בקרת זהויות :  PLWABN: 9810702602005606  GND: 1121726526  ICCU: SBLV272642  ISNI: 0000 0000 2376 4100  LCCN: n83141860  SUDOC: 13775678X  VIAF: 75228901   WorldCat (עם VIAF): 75228901
בייטאוניט

| --- | --- |

 תכונות המינרל
 הרכב כימי:  90%-70% של CaAl2Si2O8 30%-10% של NaAlSi3O8
 מערך קריסטלוגרפי:  טריקליני
 צורת הגביש:  גבישים דמויי תיבה. לגביש הטיפוסי חתך מלבני או ריבועי. גבישים תאומים נפוצים מאד.
 צבע:  לבן, אפור או חסר צבע
 ברק:  זגוגי עד עמום עקב בליה.
 שקיפות:  שקוף עד שקוף למחצה
 פצילות:  מושלמת במישור אחד וטובה במישור השני.
 שבירה:  דמוית קונכייה
 קשיות:  6-7 בסולם מוס
 משקל סגולי:  2.74-2.76 (בממוצע)
 שרטוט:  לבן
 מינרלים נלווים:  ביוטיט, פירוקסן והורנבלנדה
בייטאוניט, מינרל טקטוסיליקטי (סיליקטים במבנה מרחבי) נדיר למדי, השייך לקבוצת המינרלים הידועים בשם פלגיוקלז (סוג של פצלת השדה). המינרל זוהה לראשונה ב-1835 בבייטאון (כיום אוטווה) שבקנדה ומכאן שמו. המינרל מצוי גם בסקוטלנד ובדרום אפריקה. בדרך כלל מוצאים את הבייטאוניט בסלעי גברו.
הבייטאוניט מצוי באמצעיתה של שורת המינרלים האיזומורפית (כלומר שורה של תרכובות אנלוגיות בהרכבן) מקבוצת הפלדספטים (פצלות השדה) המתחילה באלביט ומסתיימת באנורתיט והמכונה פְּלַגְיוֹקְלז ("שבירה נטויה").
ארץ עיר (אלבום של רוקפור)

ארץ עיר הוא אלבום האולפן העשירי של להקת רוקפור, אשר יצא ב־19 במאי 2020, והראשון של הלהקה עם הסולן המקורי אלי לולאי, מאז עזב אותה בתחילת שנות האלפיים.
רקע

האלבום הוא אלבומם הראשון של רוקפור מאז "Too Many Organs", אשר יצא בשנת 2013. זה גם אלבומם הראשון בעברית זה עשור. הוא היה אמור לצאת בחודש מרץ 2020, אך בשל מגפת הקורונה נדחה מועד יציאתו. בסופו של דבר הוא שוחרר באתרים באינטרנט ועל גבי תקליטי ויניל בלבד בחודש מאי של אותה שנה.
נושא האלבום

האלבום, כשמו, עוסק בסוגיה של הגירה מהפריפריה לעיר הגדולה כדי להתפרנס ולחיות. בריאיון לעיתון הארץ סיפרה הלהקה שהנושא הוא העיר תל אביב והמאבקים הממושכים לחיות בה.
רשימת שירים

| מס' | שם | משך |
| --- | --- | --- |
| 1. | אורבניפאניקה  | 2:28 |
| 2. | שכונה סגורה  | 5:06 |
| 3. | מלמטה למעלה  | 3:05 |
| 4. | הכל דבש  | 2:46 |
| 5. | איילון סיטי  | 3:20 |
| 6. | עיר לבנה, חיים באפור  | 5:29 |
| 7. | העיר השחורה  | 0:42 |
| 8. | עשר דקות  | 3:33 |
| 9. | סלון טוקיו  | 0:28 |
| 10. | תנו לשמש לעלות  | 3:32 |
| 11. | ובינתיים בעיר  | 3:16 |
| 12. | האלווין  | 4:05 |
| 13. | עד הלקוח האחרון  | 2:30 |
משתתפים > חברי הלהקה

אלי לולאי – גיטרות, שירה
ברוך בן יצחק – גיטרות, שירה
מרק לזר – גיטרה בס, שירה
יקי גני – קלידים, גיטרות
יוני טננבאום – תופים
דני רכט – עיבוד והפקה מוזיקלית
אייל קצב – מאסטרינג
הערות שוליים

↑   בן שלו, רוקפור: "קשה לאהוב עיר שאתה בקושי יכול לחיות בה", באתר הארץ, 18 במאי 2020
| רוקפור |
| --- | --- | --- |
אלי לולאי • ברוך בן יצחק • מרק לזר • יקי גני
אמיר צורף • יוני טננבאום • נעם לדרמן • איסר טננבאום • איתמר לוי
| אלבומי אולפן | רשת פרפרים (1991) • האיש שראה הכל (1995) • בחזרה לשבלול (1996) • Supermarket‏ (2000) • One Fantastic Day‏ (2001) • Nationwide‏ (2004) Memories of the Never Happened‏ (2007) • העולם המופלא (2010) • Too Many Organs‏ (2013) • ארץ עיר (2020) |  |
| אלבומי אוסף | Another Beginning‏ (2002) • !For Fans Only‏ (2003) • For Fans Only! 2‏ (2013) |  |
| אלבומי הופעה | רוקפור בהופעה (1999) |  |
אקטין

המבנה המרחבי של תת-יחידת אקטין (קשורה למולקולת ADP)
המבנה המרחבי של סיב אקטין, הבנוי כאן מ-13 תת-יחידות
אקטין (באנגלית: Actin) הוא חלבון בעל תפקיד מרכזי בשלד התא. יחידות רבות של אקטין מתחברות ליצירת פולימר, סיב סלילי הקרוי גם מיקרופילמנט. סיבי האקטין יוצרים רשת בתאים האיקריוטיים. לסיבי האקטין מספר תפקידי מפתח בתא:
תמיכה מכנית בקרום התא.
קביעת צורת התא.
תנועת התא.
השתתפות בסוגים מסוימים של צומתי תאים.
מתן אפשרות להעברת ציטופלזמה מתא לתא.
כיווץ התא בזמן חלוקת התא.
בתאי השריר, השתתפות בכיווץ התא יחד עם מולקולות מיוזין.
בציטוזול נמצא האקטין קשור למולקולות ATP בעיקר, אבל יכול להיקשר גם ל-ADP. הקומפלקס של מולקולת האקטין עם מולקולת ATP יוצר פולימר בצורה יעילה ומתפרק בצורה איטית. לעומתו, הקומפלקס אקטין-ADP מתפרק בצורה יעילה ויוצר פולימר בצורה איטית.
אקטין הוא אחד החלבונים הנפוצים ביותר בתאים איקריוטיים וריכוזו הוא סביב ה-100 מיקרומולר. בנוסף, הוא אחד החלבונים שהשתמרו ביותר מבחינה אבולוציונית. לדוגמה, ההבדל ברצף החלבון בין אצה לאדם הוא לא יותר מ-5%.
יצירת הסיבים

יחידות בודדות של החלבון נקראות "אקטין גלובולרי" (G-אקטין), והפולימר שנוצר מחיבור של מספר יחידות G-אקטין נקרא "F-אקטין". סיבי האקטין (המיקרופילמנטים) הם הסיבים הדקים ביותר בשלד התא, ועוביים הוא כ-5 ננומטר. בדומה למיקרוטובולים, לסיבי האקטין יש קוטביות, עם קצה המתארך בקצב מהיר יותר (הקצה החיובי) וקצה הגדל בצורה איטית (הקצה השלילי). קצב התארכות הסיב בקצה החיובי גדול בערך פי 10 מקצב ההתארכות בקצה השלילי. אם קצב ההתארכות של הקצה החיובי שווה לקצב ההתפרקות של הקצה השלילי, נוצרת תופעת ההליכון (treadmilling) שבה הסיב מתקדם במרחב, בעוד שאורכו נשאר קבוע.
תהליך יצירת הפולימר של אקטין מתחיל מחיבור של שלוש מולקולות G-אקטין, שלב הנקרא "גירעון" (nucleation). לאחר מכן נוסף קומפלקס של אקטין-ATP לקצה החיובי וה-ATP עובר הידרוליזה ל-ADP תוך שחרור מולקולת זרחה. אקטין-ADP משתחרר מהקצה השלילי והעלייה בריכוז האקטין-ADP גורמת להחלפת ה-ADP שבו ל-ATP. מחזורים אלה של התארכות והתקצרות נחוצים לתנועת התא אך אינם רצויים במצבים אחרים, למשל בתאי השריר. חלבוני עזר שונים, כגון CapZ, יכולים להקשר לקצה הסיב ולמנוע את התארכותו או התפרקותו.
החלבון קופילין נקשר ליחידות של אקטין-ADP, מקדם את התפרקותן מהקצה השלילי של סיב האקטין ומונע את קישורן לקצה החיובי. לעומתו, החלבון פרופילין הופך תהליך זה על ידי קטליזה של החלפת ADP ב-ATP. בנוסף, קישור אקטין-ATP לפרופילין מונע את הקישור של קומפלקסים אלה לקופילין משאיר אותם חופשיים לחיבור לקצה החיובי של הסיב. מרכיב חשוב נוסף ביצירת הסיבים הוא קומפלקס ה-Arp2/3, אשר יוצר גרעינים חדשים של סיבי אקטין בעודו קושר סיבים קיימים, תופעה היוצרת רשת מסועפת של סיבים הצמודים זה לזה. כל החלבונים האלה עוברים בקרה מדוקדקת ברמת הביטוי שלהם במהלך מחזור התא.
היבטים גנטיים

כאמור, אקטין הוא אחד החלבונים השמורים ביותר בגנום. רמת הדמיון של רצף החלבון בין אדם לשמר האפייה היא 80.2% ברמת רצף ה-DNA ו-95% ברמת הרצף של החלבון. ברוב השמרים קיים עותק בודד של הגן המקודד לאקטין. לעומתם, ברוב האיקריוטיים המורכבים יותר מתבטאים מספר איזופורמים של אקטין, המקודדים על ידי משפחה של גנים דומים. ביונקים קיימים לפחות שישה גנים של אקטין, אשר נחלקים לשלוש מחלקות - אלפא, בטא וגמא, לפי הנקודה האיזואלקטרית שלהם. אקטין אלפא מתבטא בעיקר בתאי שריר, ואקטין ביטא וגמא בתאים אחרים. על אף ההבדלים הקיימים בין אקטינים אלה, כולם יוצרים סיבים בצורה דומה ומגיבים בצורה זהה בניסויי מעבדה שונים.
גן אקטין ממוצע מכיל כ-100 נוקלאוטים ב-5' UTR, כ-1200 נוקלאוטידים באזור המקודד לחלבון וכ-200 נוקלאוטידים ב-3' UTR. ברוב הגנים של אקטין קיימים אינטרונים.
כיום חושבים שבכל הפרוקריוטיים שצורתם אינה כדורית קיימים גנים, כמו MreB, הדומים לאקטין.
היסטוריה

אקטין נצפה לראשונה במיקרוסקופ ב-1887 על ידי ו"ד הליבורטון, שבודד מתא שריר חלבון שגרם לקרישת תמצית מיוזין. למרות זאת, הליבורטון לא הצליח לאפיין יותר את החלבון שראה וגילוי האקטין יוחס לברונו פ' שטאוב, ביוכימאי צעיר שעבד במעבדתו של אלברט סנט-דיאורד במכון לכימיה רפואית באוניברסיטת סגד שבהונגריה. ב-1942 פיתח שטאוב טכניקה חדשנית לבידוד חלבון מהשריר שאפשרה לו לבודד כמויות גדולות יחסית של אקטין טהור, בשיטה הדומה לזו שמשתמשים בה כיום לבידוד האקטין.
סיבי אקטין בתא עכבר (הגדלה פי כ-500)
בארי ולמן

| --- | --- |

 לידה:  30 בספטמבר 1942 הברונקס, ארצות הברית 
 פטירה:  9 ביולי 2024 (בגיל 81) טורונטו, קנדה 
 ענף מדעי:  סוציולוגיה, קהילה, חקר רשתות חברתיות, טכנולוגיה וחברה 
 מקום לימודים:  תיכון ברונקס למדעים (1959)  קולג' לפאייט (1963)  אוניברסיטת הרווארד (1965)  אוניברסיטת הרווארד (1969) 
 מנחה לדוקטורט:  האריסון וייט 
 מוסדות:  הפקולטה למידע של אוניברסיטת טורונטו  אוניברסיטת טורונטו 
 פרסים והוקרה:  חבר כבוד (2007)  פרס OII למפעל חיים (2014) 
 
בארי ולמן (שמאל) וויליאם סימס ביינרידג', 2008
בארי ולמן (באנגלית: Barry Wellman; ‏30 בספטמבר 1942 –  9 ביולי 2024) היה סוציולוג אמריקאי-קנדי ושימש כמנהל שותף של רשת NetLab הבינלאומית שבסיסה בטורונטו. תחומי המחקר שלו כללו סוציולוגיה קהילתית, האינטרנט, אינטראקציה בין אדם למחשב ומבנה חברתי, כפי שמופיע ברשתות חברתיות בקהילות ובארגונים. עניינו המרכזי היה במעבר מפרדיגמת יחסים מרוכזים בקבוצות לאינדיבידואליזם רשת. ולמן כתב יותר מ-300 מאמרים, פרקים, דו"חות וספרים. הוא זכה בפרסים רבים מגופים שונים, ביניהם האגודה הקנדית לסוציולוגיה ואנתרופולוגיה, ושתי מחלקות של האגודה אמריקאית לסוציולוגיה: קהילה וסוציולוגיה עירונית, תקשורת וטכנולוגיות מידע.
הוא היה פרופסור במחלקה לסוציולוגיה באוניברסיטת טורונטו במשך 46 שנים, משנת 1967 עד 2013, כולל חמש שנים כפרופסור ע"ש S.D. Clark.
וולמן קיבל פרסי הישגים בקריירה מהאגודה הקנדית לסוציולוגיה ואנתרופולוגיה, מהאגודה הבינלאומית לניתוח רשתות חברתיות, מהאגודה הבינלאומית לתקשורת, מרשת המרכזים למצוינות GRAND ומשני סעיפים של האגודה הסוציולוגית האמריקאית: סוציולוגיה קהילתית ועירונית; תקשורת וטכנולוגיות מידע. הוא נבחר לעמית החברה המלכותית של קנדה בשנת 2007. בשנת 2012, וולמן זוהה כבעל מדד הירש הגבוה ביותר מבין כל הסוציולוגים הקנדים. וולמן היה חבר סגל במחלקה לסוציולוגיה באוניברסיטת טורונטו במשך 46 שנים, משנת 1967 עד 2013. מאז יולי 2013, הוא ניהל במשותף את רשת NetLab. וולמן כובד במשרת פרופסור אורח ע"ש לים צ'ונג יה לתקשורת ומדיה חדשה באוניברסיטה הלאומית של סינגפור בינואר-פברואר 2015.
ולמן התארח בכנס צ'ייס 2012 של האוניברסיטה הפתוחה.
לקריאה נוספת

Barry Wellman, “Physical Place and Cyber Place: The Rise of Networked^ Individualism.” International Journal of Urban and Regional Research 25,2 (June, 2001): 227-52
Craven, Paul; Wellman, Barry (1973). "The Network City". Sociological Inquiry 43: 57–88.
Wellman, Barry (1979). "The Community Question: The Intimate Networks of East Yorkers". American Journal of Sociology 84 (5): 1201–31.
Barry Wellman, “Computer Networks as Social Networks.” Science 293 (September 14, 2001): 2031-34.
Barry Wellman and Bernie Hogan, with Kristen Berg, Jeffrey Boase, Juan-Antonio Carrasco, Rochelle Côté, Jennifer Kayahara, Tracy L.M. Kennedy and Phouc Tran. “Connected Lives: The Project” Pp. 157-211 in Networked Neighbourhoods: The Online Community in Context, edited by Patrick Purcell. Guildford, UK: Springer, 2006.
Barry Wellman and Bernie Hogan (2004). “The Immanent Internet.” Pp. 54-80 in Netting Citizens: Exploring Citizenship in a Digital Age, edited by Johnston McKay. Edinburgh: St. Andrew Press.
Caroline Haythornthwaite and Barry Wellman, “Work, Friendship and Media Use for Information Exchange in a Networked Organization.” Journal of the American Society for Information Science 49, 12 (Oct., 1998): 1101-1114
הערות שוליים

↑  "Canadian Digital Media Pioneer Awards | GRAND NCE". אורכב מ-המקור ב-2014-04-09. נבדק ב-2014-05-17.
↑  "RSC: The Academies of Arts, Humanities and Sciences of Canada : Membership". www.rsc.ca. אורכב מ-המקור ב-30 בספטמבר 2007. {{cite web}}:  (עזרה)
↑  Toronto Globe and Mail, March 27, 2012, pp. B8-B9.
↑  "Communications & New Media". אורכב מ-המקור ב-2011-01-27.
↑  "Lim Chong Yah | Infopedia".
| --- | --- |
בקרת זהויות :  NLI: 987007427868705171  BIBSYS: 90659710  BnF: cb123221213 (data)  CiNii: DA02272271  dblp: w/BarryWellman  GND: 129786721  ISNI: 0000 0001 1603 9127  LCCN: n87806749  NKC: utb2014811925  NLK: KAC201421650  NSK: 000615196  NTA: 073570206  RERO: 02-A003966712  SNAC: w6sg1b09  SUDOC: 032132107  VIAF: 19747528   WorldCat (עם VIAF): 19747528
בדמייך חיי (מאגר דם טבורי)

בנק דם טבורי ציבורי בדמייך חיי
ביקור של שגריר ארצות הברית בישראל דן שפירו במשרדי בדמייך חיי (2012)
בְּדָמַיִךְ חֲיִי הוא מאגר ציבורי לדם טבורי בישראל. הוקם בשנת 2006 על ידי אגודת דור ישרים, כדי לענות על צרכים רפואיים של האוכלוסייה הכללית וקבוצות מיעוט אתניות בפרט. עד סוף שנת 2010 נתרמו למעלה מ-9,000 מנות דם טבורי למאגר, ונסגר בערך ב-2015.
רקע

המאגר הציבורי נוסד כדי לתת מענה לציבור החולים בישראל הזקוקים להשתלה, ליהודים בעולם בכלל אשר אינם מיוצגים כראוי במאגרי הדם הטבורי העולמיים, ובפרט לאוכלוסיות מיעוט. המאגר מסונף למאגר הציבורי הכללי העולמי ומנות הדם הטבורי משמשות חולים בישראל ובעולם. מנות הדם מגיעות למאגר מתוך תרומה חופשית של יולדות.
בישראל מתגלים מדי שנה כ-600 מקרים של סרטן הדם (לוקמיה) וחלקם מטופלים בעזרת השתלת מח עצם. השתלות מדם טבורי מהוות חלופה לטיפול זה.
פעילות

המאגר אוסף, מעבד, שומר ומאחסן את מנות הדם הטבורי לצורך שימוש בהשתלות דם טבורי לחולים הזקוקים לכך. האיסוף מתבצע בבתי החולים. המאגר הציבורי עורך קורסי הכשרה לשלב "אספנים" בתהליך איסוף הדם. במאגר מועסקות (נכון לתחילת שנת 2011) שמונה אוספות מקצועיות בשני בתי חולים והאיסוף מתבצע 24 שעות ביממה, ממוצאי שבת ועד ליום חמישי בבוקר.
בד בבד, מתקיים איסוף מנות דם טבורי כ"תרומות ייעודיות" עבור חולה במשפחה, על פי המלצת רופאים מומחים וללא תשלום מצד המשפחה. נכון לסוף שנת 2010 נאספו והוקפאו במאגר 49 מנות ייעודיות, שמתוכן בוצעו מספר השתלות בהצלחה.
אנשי המאגר פועלים למען העלאת המודעות של נושא הדם הטבורי בקרב רופאים, יולדות ומיילדות, ובציבור הרחב. לצורך כך הוקם אתר אינטרנט המכיל מידע בנושא, ומתעדכן בחדשות בתחום. הפעילות נעשית יחד עם מנהיגי עדות כדי לקדם את איסוף הדם בקרב עדות אלו.
אנשי המאגר מנסים לקדם את חוק הדם הטבורי בישראל.
תהליך עיבוד ואחסון המנות מתבצע במעבדת 'בדמייך חיי', תוך שיתוף פעולה נרחב עם מעבדות נוספות. מחקר העלה כי יצירת מאגר של כ-70,000 מנות יוכל לספק את צורכי הציבור המגוון בישראל. נכון לתחילת 2011, מספר המנות שנתרמו למאגר הציבורי עומד על כ-9,000 מנות, ומספר המנות שהוקפאו הוא כ-3,000 מנות. עד לסוף שנת 2010 נמצאו 138 התאמות בין מנות מהמאגר הציבורי עבור חולים בעולם (52 מתוכן בשנת 2010).
מנות להשתלה יצאו למרכזים רפואיים בישראל, בארצות הברית ובצרפת. בכל ההשתלות דווח על קליטת התאים.
כ-50 מנות שנמצאו לא מתאימות להשתלה נמסרו לצורכי מחקר ופיתוח לטכניון, להדסה, לבר-אילן ולחברת גמידה-סל. המאגר הציבורי מעסיק נערות הסובלות מתסמונת דאון, פיגור שכלי ולקויות אחרות. במסגרת ריפוי בעיסוק הן מכינות את ערכות האיסוף.
מגדולי הרבנים החרדיים תמכו בפעילות המאגר.
הפעילות עסקה בעיקר בחולי לוקמיה, שבזכות המאגר הצליחו להציל את חייהם של כמה עשרות ילדים שחלו בלוקמיה.
המאגר נסגר בסביבות שנת 2015 בעקבות עליות רבות [שינוע, שימור, פיקוח רפואי ועוד] וחוסר תקציב.
ראו גם

תא גזע
הערות שוליים

↑  קבוצות כגון מזרחים, ערבים ויוצאי אתיופיה - סובלות מייצוג לקוי ראו: nrg, באתר nrg.
↑  נתוני 2006 של האגודה למלחמה בסרטן.
↑  המחלות עבורן בוצעו השתלות מהמאגר הציבורי: לוקמיה מיאלואידית חריפה (AML) ולוקמיה לימפוציטית חריפה (ALL) - סוגי לוקמיה. פנקוני אנמיה, Severe combined immunodeficiency SCID (ילדי הבועה)
מכתב הרבנים
בוב סוואן

| --- | --- |
אין תמונה חופשית
 לידה:  9 במאי 1960 (בן 64) סירקיוז, ארצות הברית 
 מדינה:  ארצות הברית 
 השכלה:  אוניברסיטת באפלו
 תפקיד:  מנכ"ל אינטל
 דף באתר אינטל
 
רוברט (בוב) הולמס סוואן (נולד ב-9 במאי 1960) הוא מנהל אמריקאי, מנכ"ל חברת אינטל בשנים 2018–2021. קודם לכן שימש כמנהל הכספים של החברה.
ראשית חייו וחינוך

נולד בסירקיוז שבמדינת ניו יורק. בעל תואר ראשון במנהל עסקים מאוניברסיטת באפלו(אנ') ב-1983, ותואר שני באותו תחום מאניברסיטת בינגהמטון(אנ'), ניו יורק, בשנת 1985.
קריירה

הוא התחיל לעבוד בג'נרל אלקטריק ב-1985 אחרי שקיבל את התואר השני, שם הוא עבד 15 שנה תוך שהוא מחזיק במספר תפקידים ניהוליים בכירים בתחום הכספים.
הוא שימש בחברת Electronic Data Systems כסמנכ"ל כספים.
קריירה > אינטל

סוואן מונה לסמנכ״ל כספים של אינטל בספטמבר 2016 במקום סטייסי סמית', והצטרף רשמית לחברה באוקטובר אותה שנה. סוואן הוא סמנכ״ל הכספים הראשון מחוץ לחברה שאינטל גייסה מאז 1983.
ב-21 ביוני 2018 מונה כמנכ״ל זמני של החברה במקום בריאן קרזניץ'(אנ') שהתפטר. ב-31 בינואר 2019 מונה למנכ"ל החברה ושימש בתפקיד זה עד פברואר 2021.
ערך זה הוא קצרמרבנושא אישים. אתם מוזמנים לתרום לוויקיפדיה ו.
ארוראה

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  2°38′23″S 176°49′33″E﻿ / ﻿2.6397222222222°S 176.82583333333°E﻿ / -2.6397222222222; 176.82583333333
 שטח:  7.5 קילומטר רבוע
 אורך:  9 קילומטר
 רוחב:  1 קילומטר
 נתונים מדיניים
 מדינה:  קיריבטי 
 אוכלוסייה:  983 (2020)
 אזור זמן:  UTC+12
  (למפת קיריבטי מוגדלת) דרום טאראווה קיריטימטי קנטון האוקיינוס השקטארוראה(למפת קיריבטי רגילה) דרום טאראווה קיריטימטי קנטון האוקיינוס השקטארוראה
 
ארוראה (באנגלית: Arorae) הוא אטול אלמוגים באיי גילברט ברפובליקת קיריבטי שבמרכז האוקיינוס השקט בקרבת קו המשווה.
שטח האטול 9.5 קמ"ר ומתגוררים בו כ- 1,280 תושבים (2010). מרבית התושבים פרוטסטנטים. הכפרים העיקריים של האטול הם רורטי, טאמארואה וטאריבו.
גאוגרפיה וכלכלה

האטול מישורי ונמוך. אורכו כ-9 ק"מ ורוחבו כ- 1 ק"מ. בשל גודלו הקטן, אין בו לגונה. בשל העדר הלגונה למדו תושבי האי לדוג במימי הים הפתוח והם מיומנים מאוד בלכידה של דגי הטונה והכרישים הרבים באזור.
תרבות

תרבות האטול הושפעה מהתרבות הסמואנית יותר מאשר איי גילברט האחרים, בשל התיישבותם של מיסיונרים שהגיעו מסמואה אל האי. מסיונרים אלה המירו את דת תושבי האי לנצרות פרוטסטנטית. הנוכחות הסמואנית באי השפיעה על הריקודים באי ועל הפופולריות של ריקוד ה"טאובאטי" - ריקוד המשתמש במחיאות כפיים ורקיעות רגליים באופן מסורתי, כליווי לשירה - באי.
בשל מיקומו של האי והיותו מרוחק יותר מהאיים, נשתמרה בו תרבות מסורתית, ותושבי האי מעדיפים את סמכותם של ה"אוניוואנה" - "זקני הכפר", על מרות השלטון המרכזי של קיריבטי.
| --- | --- |
בקרת זהויות :  GND: 4508618-7  VIAF: 236998006   WorldCat (עם VIAF): 236998006
בארי וייט

| --- | --- |

בארי וייט
 לידה:  12 בספטמבר 1944 גאלווין טקסס, ארצות הברית
 פטירה:  4 ביולי 2003 (בגיל 58) לוס אנג'לס, קליפורניה ארצות הברית
 שם לידה:  בארי יוג'ין וייט
 מוקד פעילות:  ארצות הברית 
 תקופת הפעילות:  1972–2003 (כ־31 שנים)
 מקום לימודים:  תיכון ג'פרסון 
 עיסוק:  זמר-יוצר   מפיק מוזיקלי   מעבד מוזיקלי
 סוגה:  רית'ם אנד בלוז   מוזיקת נשמה   פאנק   דיסקו
 סוג קול:  בס-בריטון 
 שפה מועדפת:  אנגלית 
 כלי נגינה:  פסנתר  קלידים   תופים  שירה  
 חברת תקליטים:  פוקס המאה ה-20 רקורדס, A&M רקורדס 
 פרסים והוקרה:  כוכב בשדרת הכוכבים בהוליווד 
 www.barrywhite.us
 פרופיל ב-IMDb
 
בארי יוג'ין וייט (Barry Eugene White; ‏12 בספטמבר 1944 - 4 ביולי 2003) היה זמר-יוצר ומפיק מוזיקלי אמריקאי, הידוע בזכות כתיבת להיטי נשמה ודאנס רבים. הקים את להקת "Love Unlimited Orcastra", עימה יצר שירים רבים נוספים.
ביוגרפיה

וייט נולד בגאלווסטון, טקסס. גדל באזורים מוכי הפשע של דרום-מרכז לוס אנג'לס, קליפורניה. הצטרף לכנופיה בגיל 10, ובגיל 17 נכלא לארבעה חודשים על גנבת צמיגי קאדילק בשווי 30,000$.
לאחר ששוחרר מהכלא עזב וייט הצעיר את חיי הכנופיה והחל בקריירת שירה. בתחילה היה חבר במספר מקהלות, ובאמצע שנות ה-60 החל בקריירת סולו. זכה להצלחה ראשונה כאשר התפרסם ככותב שירים לזמרים מפורסמים כגון בובי פולר.
בשנת 1969 גילה שלוש זמרות מוכשרות והרכיב איתן את להקת "Love Unlimited". הלהקה הייתה אמורה לחקות את להקת המוטאון המצליחה, הסופרימס, ונוהלה על ידי וייט במשך שנתיים, עד שהזמרות חתמו על חוזה עם חברת "20th Century Fox Records". במהלך העבודה המשותפת וייט הלחין, כתב והפיק את הלהיט הגדול ביותר של הלהקה, "Walking in The Rain"; עם צאתו נכנס השיר ל-20 הגדולים במצעד האמריקאי.
הלהקה יצרה מספר להיטים יחד עם וייט. וייט נישא לזמרת המובילה של הלהקה, גולדן ג'יימס. כאשר הקליט וייט מספר דמואים לשירים שיועדו לקולות גברים, יעצה לו חברת התקליטים לעבור אל קדמת הבמה. אז החלה קריירת הסולו של וייט. הוא הקליט שירים מפורסמים רבים: "I'm Gonna Love You Just a Little More Baby" ‏(1973), "Never, Never Gonna Give You Up" ‏(1973), "Can't Get Enough of Your Love, Babe" ‏(1974), "You're the First, the Last, My Everything" ‏(1974), "What Am I Gonna Do With You" ‏(1975), "Let the Music Play" ‏(1976), "Your Sweetness is My Weakness" ‏(1978), "Change" ‏(1982), "Sho' You Right" ‏(1987), "Practice What You Preach" ‏(1994) ועוד. הוא כונה על ידי מעריציו בשם "המאסטרו".
וייט כתב אוטוביוגרפיה יחד עם הסופר מארק אליוט; הספר, "Barry White: Love Unlimited", יצא לאור בשנת 1999 בהוצאת Broadway Books.
וייט סבל מלחץ דם גבוה לאורך השנים, מצבו הבריאותי החל להדרדר בסתיו 2002, כאשר חלה במחלת כליות. במאי 2003 לקה בשבץ, בעקבותיו פרש מפעילות ציבורית. הוא נפטר ב-4 ביולי 2003 בבית החולים סדארס-סיני במערב הוליווד; מותו יוחס למחלת הכליות שלו.
אזכורים תקשורתיים של שיריו

שיריו של וייט זכו להוקרה מחודשת בעקבות סדרת הטלוויזיה האמריקאית המצליחה "אלי מקביל", ששודרה בשנים 1997–2002. הסדרה השתמשה בשיריו בפסקול הסדרה, להמחשת תחושותיהן ומחשבותיהן של הדמויות, וכך החזירה את שיריו לתודעת הציבור. וייט אף הופיע בסדרה פעמיים כאורח, עם דמותו האמיתית. מפגש נוסף שלו עם הטלוויזיה היה כאשר סדרת הטלוויזיה "סאות'פארק" יצרה את הדמות "שף" על בסיס דמותו של וייט. יוצרי הסדרה אף הציעו לווייט את התפקיד, אך הוא דחה את ההצעה עקב היותו נוצרי והתנגדותו לתכניה של האלימים והפרובוקטיביים של הסדרה. וייט גם הופיע מספר פעמים כשחקן אורח במשפחת סימפסון.
בוב נטוליקי

| --- | --- |

 לידה:  2 באוגוסט 1942 (בן 82) סן פרנסיסקו, קליפורניה, ארצות הברית
 עמדה:  פאוור פורוורד, סנטר
 גובה:  2.06 מטרים
 מספר:  24
 מכללה:  אוניברסיטת דרייק
 דראפט:  בחירה מספר 18, 1967 סן דייגו רוקטס
 קבוצות כשחקן
 1967–1972 1972–1973 1973–1976:  אינדיאנה פייסרס דאלאס צ'אפרלס/סן אנטוניו ספרס אינדיאנה פייסרס
 הישגים כשחקן
 2 זכיות באליפות ה-ABA‏ (1970, 1972) 4 בחירות למשחק האולסטאר של ה-ABA‏ (1968–1971) בחירה לחמישייה השנייה של העונה (1970) חבר קבוצת כל הזמנים של ה-ABA
רוברט "בוב" נטוליקי (באנגלית: Robert "Bob" Netolicky; נולד ב-2 באוגוסט 1942) הוא כדורסלן עבר אמריקאי, אשר שיחק בליגת ה-ABA בין השנים 1967–1976. לאורך הקריירה זכה בשתי אליפויות ABA, השתתף 4 פעמים במשחק האולסטאר ורשם ממוצעים כוללים של 16.0 נקודות, 8.9 ריבאונדים ו-1.4 אסיסטים למשחק.
בשנת 1997 נבחר לקבוצת כל הזמנים של ה-ABA, כאחד מ-30 השחקנים הגדולים בתולדות הליגה.
קריירת מכללות

נטוליקי נולד בסן פרנסיסקו שבקליפורניה, וגדל בעיר סידר רפידס אשר באיווה. בין השנים 1963–1967 למד באוניברסיטת דרייק שבדה מוין, ובשלוש עונותיו בקבוצת הכדורסל שלה קלע 14.9 נקודות והוריד 10.8 ריבאונדים בממוצע למשחק.
קריירת משחק

בדראפט ה-NBA‏ 1967 נבחר נטוליקי על ידי סן דייגו רוקטס בבחירה ה-18, אולם בחר לשחק עבור אינדיאנה פייסרס מליגת ה-ABA, לקראת עונת הבכורה של הקבוצה והליגה. בכל 4 עונותיו הראשונות באינדיאנה נבחר להשתתף במשחק האולסטאר של ה-ABA, בו שיתף פעולה עם חבריו מהפייסרס רוג'ר בראון, פרדי לואיס ומל דניאלס, ולאורך התקופה קלע 18.7 נקודות ואסף 10.4 ריבאונדים בממוצע למשחק. בעונת 1969/1970 הוביל את קבוצתו לזכייתה הראשונה באליפות ה-ABA, לאחר שגברה בסדרת הגמר על לוס אנג'לס סטארס בתוצאה 4–2. בעונת 1971/1972 זכה עם הפייסרס באליפות נוספת, לאחר שגברה בתוצאה זהה על ניו יורק נטס.
לקראת עונת 1972/1973 עבר נטוליקי לשחק עבור קבוצת דאלאס צ'אפרלס, אשר שנה לאחר מכן הפכה ל"סן אנטוניו ספרס". בעונתו הראשונה בקבוצה המשיך להציג יכולת גבוהה עם ממוצעים של 18.7 נקודות ו-10.1 ריבאונדים למשחק, אך קבוצתו נותרה מחוץ לפלייאוף ה-ABA.
לאחר 19 משחקים בעונת 1973/1974 הועבר בטרייד בחזרה לפייסרס, במדיה שיחק עד לסיום הקריירה בשנת 1975. בפלייאוף 1975 העפיל עם אינדיאנה לגמר ה-ABA בפעם הרביעית בקריירה, אך קבוצתו הפסידה מול קנטקי קולונלס בתוצאה 1–4.
הערות שוליים

↑  סטטיסטיקות הקריירה של נטוליקי ב-ABA, באתר basketball-reference.com
↑  סטטיסטיקות המכללות של נטוליקי, באתר sports-reference.com
↑  רשימת הנבחרים בדראפט 1967, באתר basketball-reference.com
| --- | --- |
בקרת זהויות :  LCCN: n2017064904  VIAF: 2097151002102530280009   WorldCat (עם VIAF): 2097151002102530280009
בדמינטון באולימפיאדת הנוער בואנוס איירס (2018)

| --- | --- |

 היכל:  טכנפוליס
 תאריך התחלה:  7 באוקטובר 2018
 תאריך סיום:  12 באוקטובר 2018
 מתחרים:  63 (32 נערים ו-31 נערות) מ-46 מדינות
 → 2014 Badminton at the 2026 Summer Youth Olympics ← 
טורנירי הבדמינטון באולימפיאדת הנוער בואנוס איירס (2018) התקיימו בטכנפוליס בין ה-7 ל-12 באוקטובר 2018. התחרויות הורכבו מטורניר נערים וטורניר נערות, בהשתתפות 32 ספורטאים לכל מגדר. בנוסף, התקיים טורניר קבוצות מעורב שהורכב משמונה קבוצות. כל קבוצה הורכבה מארבעה נערים וארבעה נערות מלאומים שונים.